
**1ο ΕΠΑΛ ΡΕΘΥΜΝΟΥ / Β΄ΛΥΚΕΙΟΥ ΝΕΑ ΕΛΛΗΝΙΚΑ**

ΣΟΦΙΑ ΤΡΟΥΛΗ φιλόλογος

5.Ανάπτυξη Παραγράφου με **Ορισμό**

Ο συγγραφέας που αναπτύσσει τη θεματική του περίοδο με ορισμό απαντά στην ερώτηση: *«τι είναι ;»*. Με τον ορισμό παραθέτουμε τα βασικά γνωρίσματα μιας έννοιας, ώστε να μην είναι δυνατή η σύγχυσή της με άλλη.



Οι ορισμοί διακρίνονται:

* α. Ανάλογα με τον τρόπο που παρουσιάζουν την οριστέα έννοια
  + **Αναλυτικοί**: όταν παρουσιάζουν απλώς τα γνωρίσματα της οριστέας έννοιας
  + **Συνθετικοί**: όταν αποδίδουν τη διαδικασία δημιουργίας της οριστέας έννοιας μέσα από τα ουσιώδη δομικά στοιχεία που την αποτελούν.
* β. Ανάλογα με την έκταση που παρουσιάζουν
  + **Σύντομοι**: όταν εκτείνονται σε λίγους στίχους
  + **Εκτεταμένοι**: όταν καλύπτουν μία ή περισσότερες παραγράφους

Σημάδια αναγνώρισης: οι λέξεις ορισμός, το ρήμα ορίζω, το ρήμα είναι μέσα σε γλωσσικό περιβάλλον που ταιριάζει σε ορισμό, τα ρήματα εννοώ και σημαίνω (κυρίως στις φράσεις με τον όρο… εννοούμε, ο όρος (λέξη)… σημαίνει ή θα πει). Ο ορισμός μπορεί να δίνεται και επεξηγηματικά με τη λέξη δηλαδή.

**Παράδειγμα**:

1. Ανάμεσα στον φόβο και στην ελπίδα μοιράζεται –αλίμονο– του ανθρώπου η ζωή. Κοντά στους άλλους ορισμούς θα μπορούσε να του δώσει κανείς και αυτόν τον πολύ σύντομο, αλλά περιεκτικό: [ο άνθρωπος είναι] έμφοβο ον που δεν κουράζεται να ελπίζει. Γιατί σε οποιαδήποτε ηλικία κι αν βρίσκεται, όποια κι αν είναι η ιδιοσυγκρασία του και η αγωγή του, οσαδήποτε οικονομικά μέσα και επαγγελματικά εφόδια κι αν διαθέτει – ο άνθρωπος φοβάται. Και ταυτόχρονα ελπίζει. Φοβάται τα πάντα. Από τα φυσικά απρόοπτα: τη φωτιά, την καταιγίδα, το σεισμό και τα φυσικά αναπόφευκτα: την αρρώστια, τα γεράματα, το θάνατο, έως τα κοινωνικά δεινά, τα άλλο τόσο απρόοπτα και αναπόφευκτα: τον παραμερισμό και τη φτώχια, την κλοπή και τη δολοφονία, το φθόνο και τις διώξεις. Εντούτοις δεν τον εγκαταλείπει ποτέ η ελπίδα ότι θα βρεθεί τρόπος, έστω και την τελευταία στιγμή, να διαφύγει τον κίνδυνο, και αν όχι να σωθεί από το μοιραίο, τουλάχιστο να μαλακώσει τα πλήγματά του. Και δεν παύει να ελπίζει, ακόμα και την ώρα που το παιχνίδι φαίνεται χαμένο, ότι δεν θα του λείψουν αυτά που απόκτησε, ή ότι όλα στο τέλος θα πάνε καλά: θα ζήσει πολύ, θα σταδιοδρομήσει, θα απολαύσει τους κόπους του, θα χαρεί τη φιλία, τον έρωτα, την αναγνώριση. Ε. Π. Παπανούτσος, Το δίκαιο της πυγμής, Αθήνα, Εκδόσεις Δωδώνη, 1989, σ. 94-95

Παρατηρήσεις • Η παράγραφος ξεκινάει με μία εισαγωγική περίοδο, την οποία ακολουθεί ο ορισμός: «[ο άνθρωπος είναι] έμφοβο ον που δεν κουράζεται να ελπίζει». Στη συγκεκριμένη περίοδο, λοιπόν, υπάρχει ο ορισμός με την οριστέα έννοια, η οποία εννοείται (ο άνθρωπος), το γένος (έμφοβο ον) και η ειδοποιός διαφορά ([αυτός] που δεν κουράζεται να ελπίζει). • Άρα, ο ορισμός δεν βρίσκεται πάντα στην αρχή της παραγράφου.

2. Η προκατάληψη ορίζεται ως μια αρνητική στάση απέναντι στα μέλη μιας συγκεκριμένης κοινωνικής ομάδας, στάση η οποία βασίζεται αποκλειστικά στη συμμετοχή τους στην ομάδα αυτή. Αναλυτικότερα, κάποιος που είναι προκατειλημμένος απέναντι σε μια ομάδα τείνει να αξιολογεί τα μέλη της με αρνητικό τρόπο, απλά και μόνο επειδή ανήκουν σε αυτή την ομάδα. Η προσωπικότητα, η συμπεριφορά και τα ιδιαίτερα χαρακτηριστικά κάθε συγκεκριμένου ατόμου παίζουν πολύ μικρό ρόλο εφόσον όλα τα μέλη της ομάδας έχουν μεταξύ τους ομοιογενή χαρακτηριστικά.

**8. Συνδυασμός μεθόδων**

Πολύ συχνά οι συγγραφείς στην ανάπτυξη των παραγράφων τους χρησιμοποιούν συνδυασμό δύο ή περισσοτέρων τρόπων . Τότε , θα δηλώσουμε αναλυτικά και με συγκεκριμένες αναφορές τους τρόπους που ο συντάκτης συνταιριάζει. Τα μέρη που απαρτίζουν την παράγραφο που αναπτύσσεται με συνδυασμό μεθόδων  
δεν είναι κατ΄ ανάγκη ισόποσα.

♣ Όταν εντοπίζουμε το συγκεκριμένο τρόπο ανάπτυξης στο κείμενο: Ο συνδυασμός από δύο ή περισσότερους τρόπους. Όταν π.χ. χρησιμοποιείται η μέθοδος του ορισμού μπορεί να χρειαστεί συγχρόνως να δικαιολογηθεί μια κρίση, να διευκρινιστεί μια έννοια με ένα παράδειγμα κ.λπ. ♣ Πώς απαντάμε όταν εντοπίζουμε το συγκεκριμένο τρόπο: Καταγράφουμε τους επιμέρους τρόπους και σύμφωνα με τα προηγούμενα αποδεικνύουμε την επιλογή μας. ♣ Όταν εμείς αναπτύσσουμε μια παράγραφο με το συγκεκριμένο τρόπο: Ισχύουν όλα όσα αναφέρθηκαν παραπάνω.

1.«…Το νησί της Κέρκυρας χωρίζεται στην πόλη και την ύπαιθρο. Η πόλη είναι το επίκεντρο κάθε είδους δραστηριότητας στο νησί (πολιτικές διεργασίες, πολιτιστικές δραστηριότητες, επαγγελματική δράση κ.λπ.). Στην ύπαιθρο τα πράγματα είναι λίγο διαφορετικά,. Επικρατεί περισσότερη ησυχία, αν και δεν είναι εύκολο να ισχυριστεί κανείς ότι δεν λαμβάνουν χώρα διάφορα πράγματα…» (διαίρεση και σύγκριση –αντίθεση)

2.Αξιοπρόσεχτη η παρατήρηση. Δεν αληθεύει όμως στη δική μας εποχή. Γιατί σήμερα και τα παιδιά είναι πολύ διαφορετικά από άλλοτε και ο αέρας, το «κλίμα» του σχολείου έχει αλλάξει. Παλαιότερα ο μαθητής περίμενε να φωτιστεί αποκλειστικά και μόνο από το δάσκαλό του. Σήμερα οι πηγές των πληροφοριών έχουν πολλαπλασιαστεί σε βαθμό εκπληκτικό και οι κρουνοί τους ( η εφημερίδα, το περιοδικό, το ραδιόφωνο, η τηλεόραση ) ρέουν μέσα στο σπίτι. Μπορεί, λοιπόν, ο μαθητής, ανάλογα με τη δύναμη και την όρεξή του, να προμηθεύεται ελεύθερα και απεριόριστα «ειδήσεις» από τις περιοχές της ανθρώπινης περιέργειας : ιστορικές, γεωγραφικές, βιολογικές, ανθρωπολογικές, φυσικής, χημείας, κοσμογραφίας, ηλεκτρολογίας, κάθε λογής τεχνικής.

**∆οµή 2ης παραγράφου:** Θεµατική πρόταση: Αξιοπρόσεκτη ... δική µας εποχή. \*[Η Θεµατική περίοδος εµπεριέχει µέσω της άρνησής της την απόρριψη της θέσης του ξένου συγγραφέα που διατυπώνεται στην πρώτη παράγραφο] Λεπτοµέρειες: Γιατί σήµερα ... µέσα στο σπίτι. Πρόταση κατακλείδα: Μπορεί λοιπόν ... κάθε λογής τεχνική.

**Τρόποι ανάπτυξης: Αιτιολόγηση και σύγκριση-αντίθεση και παραδείγµατα**. Άρα µε συνδυασµό µεθόδων. Αιτιολόγηση: Γιατί σήµερα ... Ο δοκιµιογράφος µέσω της αιτιολόγησης αποδεικνύει ότι δεν ισχύει η άποψη που εξέφρασε στην προηγούµενη παράγραφο σχετικά µε την έλλειψη ανταγωνισµού στο επάγγελµα του δασκάλου από τη στιγµή που δε ανταγωνίζεται όµοιούς του προς τη γνώση. Σύγκριση-Αντίθεση: παλαιότερα ≠ σήµερα. 1ο µέλος σύγκρισης: παλιότερα ο µαθητής 2ο µέλος σύγκρισης: σήµερα οι πηγές πληροφόρησης Συγκρίνεται η δυνατότητα άντλησης γνώσης από πλευράς των µαθητών. Παραδείγµατα: που γίνονται µε αναφορές σε περιοχές της ανθρώπινης περιέργειας (ιστορικές, γεωγραφικές, τεχνικές).

ΠΑΡΑΤΗΡΗΣΗ: Σε περίπτωση που μας ζητηθεί «πώς οργανώνεται η παράγραφος» οφείλουμε να καταγράψουμε τα εξής στοιχεία: 1) Τον τρόπο ή μέθοδο ανάπτυξης 2) Τα δομικά μέρη της παραγράφου 3) Αναφορά στο επιχείρημα (δομή και περιεχόμενό του), εάν υπάρχει 4) Συλλογιστική πορεία της παραγράφου.

3.Μπορούμε να διακρίνουμε τρία είδη φιλικών σχέσεων, κατά τον Αριστοτέλη: «διά το χρήσιμον», «δι’ ηδονήν», «διά το αγαθόν». Στην πρώτη περίπτωση, συνδεόμαστε μ’ έναν άνθρωπο, επειδή ο ένας μας είναι στον άλλο χρήσιμος (για τις υποθέσεις, τις ενότητα 1.1 26 η παράγραφος ανάγκες, τη σταδιοδρομία, τις πολιτικές φιλοδοξίες μας κ.τ.λ.). Στη δεύτερη, διατηρούμε στενές σχέσεις μαζί του, επειδή μας προξενεί ευχαρίστηση (είναι διασκεδαστικός, έξυπνος συνομιλητής, επιδέξιος συμπαίκτης κ.τ.λ.). Και στις δύο περιπτώσεις, «αγαπούμε» τον άλλο κι εκείνος μας «αγαπά» όχι για την ανθρώπινη ποιότητά μας, επειδή, δηλαδή, είμαι εγώ αυτός που είμαι και είναι εκείνος αυτός που είναι (κατά το σώμα και την ψυχή, το ήθος, το πνεύμα), αλλά επειδή κάτι άλλο περιμένουμε απ’ αυτόν και αυτός από εμάς, ένα κέρδος (υλικό ή ηθικό) ή μιαν απόλαυση (την τέρψη της ευχάριστης συναναστροφής). Ε.Π. Παπανούτσος, Πρακτική φιλοσοφία, σσ. 111-121, Εκδόσεις Νόηση, Αθήνα, 2008 (διασκευή) (Πανελλαδικές Εξετάσεις 2016)

**Παρατηρήσεις** • Η παράγραφος αναπτύσσεται με τον συνδυασμό των μεθόδων της διαίρεσης («Μπορούμε να διακρίνουμε… «‘‘διά το αγαθόν’’».) και της αιτιολόγησης («Και στις δύο περιπτώσεις … της ευχάριστης συναναστροφής»). • Ο συγγραφέας, αρχικά, διαιρεί τα είδη της φιλίας. Πιο συγκεκριμένα, η διαιρετέα έννοια είναι η φιλία/οι φιλικές σχέσεις, η διαιρετική βάση είναι ο στόχος της φιλίας (εννοείται) και τα μέλη της είναι «διά το χρήσιμον», «δι’ ηδονήν» και «διά το αγαθόν». • Επίσης, χρησιμοποιείται η μέθοδος της αιτιολόγησης, όπου ο συγγραφέας αιτιολογεί γιατί συνδεόμαστε με κάποιον («επειδή… χρήσιμος») και γιατί διατηρούμε με κάποιον στενές σχέσεις («επειδή μας προξενεί ευχαρίστηση»).